ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670031305 

ขอให้ตรวจสอบการจ่ายเงินเบี้ยยังชีพผู้สูงอายุของสำนักงานเขตบางซื่อ กรุงเทพมหานคร ให้แก่ผู้ร้อง ชื่อ...หมายเลขบัตรประจำตัวประชาชน .... ที่อยู่บ้านเลขที่ .... ซอยประชานุกุล 3 แยกซอย 1 แขวงวงศ์สว่าง เขตบางซื่อ  กรุงเทพมหานคร
รายละเอียดของเรื่อง :
คำร้องจากเว็บไซต์ ---เรื่อง อุทธรณ์ขอความเป็นธรรมเบี้ยยังชีพผู้สูงอายุไม่ได้รับ
เรียน เศรษฐา ทวีสิน นายรัฐมนตรี
สิ่งที่แนบมาด้วย 1. สำเนาบัตรประชาชนผู้ร้องและการตรวจสอบประวัติที่อยู่ตามทะเบียนราษฎร์ผู้ร้อง
2. สำเนาลงทะเบียนรับเบี้ยคนชรา กับกองสวัสดิการสังคม สำนักงานเทศบาลจังหวัดนนทบุรี
3. สำเนาแอปทางรัฐ ระบุสถานการณ์โอนเงิน 2563-2564
4. สำเนาสถานะมีสิทธิ์รับเบี้ยคนชรา
5. สำเนาหนังสือยืนยันรับเบี้ยคนชรา เขตบางซื่อ ลวท 25 กรกฏาคม 2567
เนื่องด้วยข้าฯ .... บัตรประชาชน เลขที่ ... (เอกสารแนบท้าย 1) อยู่ที่ ...ซอยประชานุกุล 3 แยกซอย 1 แขวงวงศ์สว่าง เขตบางซื่อ กทม.10800 โทร.....
1.ได้ลงทะเบียนรับเบี้ยยังชีพผู้สูงอายุกับกองสวัสดิการสังคม สำนักงานเทศบาลจังหวัดนนทบุรี (เอกสารแนบท้าย 2) โทร.0 2589 0500 0 2580 2272 ต่อ 1402 เมื่อวันที่ 27 พฤศจิกายน 2560 และมีสิทธิ์ที่จะได้รับเบี้ยยังชีพผู้สูงอายุตั้งแต่ เดือน ตุลาคม 2561 ปีงบประมาณ 2562 โดยการให้โอนเงินเข้าธนาคารกสิกรไทย สาขาวงศ์สว่างทาวน์เซนเตอร์ เลขที่บัญชี 779-2-05797-1
2.ปรากฏผู้ร้องได้รับเบี้ยคนชราเพียง ปี 2561-2562 เนื่องจากผู้ร้องได้ย้ายจากภูมิลำเนาจาก 140/188 ถนนสามัคคี ตำบลท่าทราย อำเภอเมือง จังหวัดทบุรี เข้ามาอยู่บ้านเลขที่ 63 ซอยประชานุกูล 3 แยกซอย 1 แขวงวงศ์สว่าง เขตบางซื่อ กรุงเทพมหานคร ตั้งแต่วันที่ 23 เมษายน 2561
3. ทางกองสวัสดิการสังคม สำนักงานเทศบาลจังหวัดนนทบุรี และ เขตบางซื่อ มิได้มีหนังสือมาแจ้งให้ผู้ร้อง ซึ่งสูงอายุแล้วทราบว่า ต้องมาแจ้งลงทะเบียนยืนยันการขอรับเงินเบี้ยยังชีพผู้สูงอายุ ณ. สำนักงานเขตบางซื่อ อีกจึงทำให้ผู้ร้องไม่มีสิทธิ์รับเงินเบี้ยยังชีพผู้สูงอายุ โดยอ้างข้อมูลการลงทะเบียนผ่านระบบเจ้าหน้าที่กรมบัญชีกลางตรวจสอบและดำเนินการโอนเงินผ่านระบบ ไม่ได้รับเงินสดเลย และไม่สามารถจ่ายเงินเบี้ยยังชีพคนชราย้อนหลังให้กับผู้ร้องได้ ตั้งแต่ ปี 2563
4. แต่ปรากฏตามไทม์ไลน์ของแอปทางรัฐ ระบุสถานะว่าได้โอนเงินให้ผู้ร้องเดือนละ600 บาท ตั้งแต่ เดือน ตุลาคม ถึง ธันวาคม 2563 และ มกราคม ถึง กันยายน ปี 2564 (เอกสารแนบท้าย 3)
5. อนึ่งเบี้ยยังชีพผู้สูงอายุ คือ สวัสดิการที่รัฐมีไว้เพื่อช่วยเหลือผู้สูงอายุ นับเป็นสวัสดิการขั้นพื้นฐานที่ภาครัฐจัดสรรไว้ให้กับผู้สูงอายุ เพื่อช่วยเหลือและแบ่งเบาภาระค่าใช้จ่ายการดำรงชีวิตในแต่ละเดือน แม้รัฐจะอ้างว่าระเบียนต้องมาลงทะเบียนเมื่อย้ายภูมิลำเนา แต่ผู้ร้องสูงอายุแล้วไม่ทราบระเบียนนี้ประกอบกับ ทางกองสวัสดิการสังคม สำนักงานเทศบาลจังหวัดนนทบุรี และ เขตบางซื่อ ก็มีข้อมูลการย้ายทะเบียนราษฎร์ของผู้ร้องอย่างชัดเจน ก็ไม่ได้มีหนังสือมาบอกกล่าวถึงระเบียบ ว่าผู้ร้องต้องมาลงทะเบียนใหม่กับ เขตบางซื่ออีก ก็มิใช่ความผิดของผู้ร้อง ตาม ปวิ อาญา มาตรา 59 ถ้าผู้ร้องมิได้รู้ข้อเท็จจริงอันเป็นองค์ประกอบของความผิด จะถือว่าผู้กระทำประสงค์ต่อผล หรือย่อมเล็งเห็นผลของการกระทำนั้นมิได้
6. หากทางรัฐฯพิจารณาในข้อเท็จจริงและใช้หลักมนุษยธรรม มิได้คำนึงถึงเพียงระเบียบกฎ หลักนิติธรรมที่ได้วางไว้เพียงอย่างเดียว ด้วยความเคารพ สำนักงานพัฒนาสังคม กองสวัสดิการสังคม สำนักงานเทศบาลจังหวัดนนทบุรีและ สำนักงานเขตบางซื่อ ควรโอนเงินจ่ายเงินเบี้ยยังชีพคนชราย้อนหลังให้กับผู้ร้องได้ ตั้งแต่ ปี 2563 ต่อหน้าที่...2
7. ผู้ร้องยังเชื่อมั่นในความยุติธรรมและความถูกต้อง และรอฟังคำสั่งอยู่
ด้วยความนับถือ
(นาย......) ผู้ร้อง โทร...
(รายละเอียดเพิ่มเติมอยู่ในไทม์ไลน์)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata